REANUDACIÓN PROGRESIVA DA ACTIVIDADE NO CONCELLO
ADMINISTRACIÓN LOCAL — Municipal — Meaño (Outros documentos, notificacións e informacións públicas, 01/06/2020)

A Alcaldía, con data 14 de maio de 2020, dictou a seguinte Resolución: O Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, estableceu diversas medidas destinadas a conter a progresión da enfermidade e reforzar o sistema de saúde pública. Por outra parte o artigo 6 do devandito Real Decreto, dispón que “Cada Administración conservará las competencias que le otorga la legislación vigente en la gestión ordinaria de sus servicios para adoptar las medidas que estime necesarias en el marco de las órdenes directas de la autoridad competente a los efectos del estado de alarma.” Neste episodio do estado de alarma, o Concello de Meaño, no marco das medidas de contención extraordinarias adoptadas polas autoridades sanitarias estatais e autonómicas e as instrucións elaboradas pola Federación Galega de Municipios e Provincias en coordinación coa Xunta de Galicia, adoptou diversas medidas extraordinarias destinadas á reducción da actividade presencial e dispuxo un funcionamento da actividade administrativa municipal e dos distintos de servizos considerados esenciais de mínimos e a suspensión daqueles servizos municipais decretados polas autoridades sanitarias, coa finalidade de protexer a saúde das/os empregas/os públicos e da cidadanía e conter a progresión da pandemia; a tal efecto ditáronse as Resulucións de data 13-03-2020, n.º 2020-0108, de adopción de medidas preventivas con motivo do COVID-19; 16-03-2020, n.º 2020-0115, de adopción de medidas complementarias fronte ao COVID-19 e de data 25-03-2020, n.º 2020-0118, de avocación temporal durante período de duración da emerxencia sanitaria declarada as competencias delegadas na Xunta de Goberno Local, mediante Resolución da Alcaldía de data 5 de xullo de 2019. Publicado no Boletín Oficial do Estado nº 130, de data 9 de maio e 2020, a Orde SND/399/2020, de 9 de maio, para a flexibilización de determinadas restricciones de ámbito nacional, establecidas tras a declaración do estado de alarma en aplicación da fase 1 do Plan para a transición hacia unha nova normalidade e dado que a Comunidade Autónoma de Galicia se atopa nesta fase, procede que o Concello de Meaño recupere paulatinamente o seu normal funcionamento. Polo exposto, esta Alcaldía, no uso das atribucións que lle confire o artigo 21.1. d e m) da Lei 7/1985, de 2 de abril, Regul adora das Bases do Réximen Local, RESOLVE: 1º.—Adoptar as seguintes medidas organizativas necesarias para a adecuación do funcionamento dos servizos municipais: a) A partir do día 18 de maio de 2020 os servizos municipais administrativos funcionaran coa totalidade do seu persoal en horario ordinario de 8:00 a 15:00 horas. b) A partir do día 18 de maio de 2020 abriranse ao público as oficinas administrativas, en horario de 8:30 a 14:00 horas, con horario preferente para persoas maiores de 65 anos de 12:00 a 13:30 horas. Non obstante, a fin de que na medida do posible se evite a atención presencial, deberá darse preferencia á utilización para calquera consulta da vía telefónica ou correo electrónico e para levar a cabo solicitudes e xestións a vía electrónica a través da sede electrónica do Concello de Meaño https://concellodemenao.sedeelectróncia.gal. 2º.—A atención presencial ao público estará limitada a unha persoa por posto, salvo casos excepcionais que a/o interesa/o necesiten asistencia, que nese caso poderá ser acompañado por unha persoa; polo que evitar esperas no exterior do edificio, recoméndase que as/os interesadas/os soliciten cita previa.3º.—Reanudar a partir do día 18 de maio as sesións presenciais de Xunta de Goberno Local, gardando entre os asistentes a distancia esixida pola normativa sanitaria de 2,00 metros; sen prexuízo da posibilidade da celebración virtual.4º.—O día 18 de maio, a Xunta de Goberno Local volverá a ostentar as competencias delegadas pola Alcaldía mediante Resolución de data 05-07-2019, agás a recollida no punto 9 de autorización de altas e baixas nos distintos programas e servizos municipais que afecten a servizos sociais, para acadar unha maior axilidade na resolución dos mesmos.5º.—A reapertura da Axencia de lectura municipal de Meaño, no seu horario habitual de 16:00 a 19:30 horas e nos meses de xullo, agosto e setembro en horario de 10:00 a 13:00 horas, nos termos sinalados no artigo 23 a 25 da Orden SND/399/2020, de 9 de maio, para a flexibilización de determinadas restricións de ámbito nacional, establecidas trala declaración do estado de alarma en aplicación da fase 1 do Plan para a transición hacia unha nova normalidade.6º.—As presentes medidas poderán ser modificadas segundo a evolución desta situación de crise sanitaria e as normas que se diten polo Goberno de España e a Comunidade Autónoma de Galicia.7º.—A presente Resolución porase en coñecemento do persoal municipal e publicarase na páxina Web do Concello de Meaño para xeral coñecemento e cumprimento. Manda e asina o Sr. alcalde Carlos Vieitez Fernández en Meaño, ante min a secretaria-interventora Mª Teresa Escudero Barral, que dou fe.” Meaño, O alcalde Carlos Vieitez Fernández Documento asinado e datado dixitalmente ao mar xe